มันนี่ทูเดย์
ทิพยฯ ปีหน้าเบี้ยโต 7%
10 พ.ย. 2558

ทิพยฯ ปีหน้าเบี้ยโต 7%
นายสมพร สืบถวิลกุล กรรมการผู้จัดการใหญ่ บริษัท ทิพยประกันภัย เปิดเผยว่า ปี 2559 คาดว่าเบี้ยรับรวมจะโตได้ 5-7% จากปีนี้ที่มีเบี้ยรับรวมได้ 2.4 หมื่นล้านบาท เนื่องจากการลงทุนรถไฟสายสีเขียวและรถไฟทางคู่จะเห็นผลชัดเจน รวมทั้งสินเชื่อเอสเอ็มอีทำให้เศรษฐกิจขยายตัวและจะเตรียมจัดพอร์ตใหม่ โดยประกันภัยรถยนต์ชั้น 1 จะมีสัดส่วน 70% และเพิ่มลูกค้าประกันรถยนต์ชั้น 2 ชั้น 3 และกลุ่มตระกูลพลัสที่คุ้มครองเฉพาะรถที่มีคู่กรณีให้มากขึ้นเป็น 30% เพราะอัตราความเสียหายต่ำกว่า